### Beslutningstema

Godkendelse af kassekredit jf. § 20 stk. 4 i vedtægter for Digelaget.

### Sagsfremstilling

[adresse] og [adresse] søger om tilladelse til en kassekredit på maksimalt 3,5 mio. kr. ved Bredebro Sparekasse. Løbetiden på kassekreditten vil være maksimalt ét år.

Kassekreditten skal anvendes i forbindelse med forhøjelse og forstærkning af [adresse]. Kystdirektoratet har givet tilsagn om støtte til projektet med 2,280 mio. kr. dog maksimalt 80 % af anlægsudgifterne, ligesom Tønder Kommune og Digelaget selv finansierer det resterende beløb.

Jf. digelagets vedtægter § 20 stk. 4 må digelaget kun optage lån efter forudgående at have indhentet Kommunalbestyrelsens tilladelse.

Der er ikke tale om nogen garantistillelse fra Kommunens side. Der er alene tale om en godkendelse af en kreditramme, som kræves godkendt i forhold til [adresse] vedtægter.

### Fagchefen for Økonomi og Løn indstiller,

at det godkendes at Digelaget for [adresse] og [adresse] etablerer en ét årig kassekredit på maksimalt 3,5 mio. kr., og

at indstillingen videresendes til Kommunalbestyrelsen.

Beslutning fra Økonomiudvalget, 24. marts 2022, pkt. 17:

Indstillingen anbefales.

### Beslutning

Indstillingen godkendt.